“ทองไทย” ขึ้น 150 บาท ตามตลาดโลก ขานรับแบงก์ชาติอังกฤษ เพิ่มวงเงินซื้อพันธบัตร ฟื้นฟูศก.
“ทองไทย” ขึ้น 150 บาท ตามตลาดโลก ขานรับแบงก์ชาติอังกฤษ เพิ่มวงเงินซื้อพันธบัตร ฟื้นฟูศก. 
“ทองไทย” ขึ้น 150 บาท ตามตลาดโลก ขานรับแบงก์ชาติอังกฤษ เพิ่มวงเงินซื้อพันธบัตร ฟื้นฟูศก.
6 พ.ย. 2563

สมาคมค้าทองคำ รายงานราคาทอง (96.5%) วันนี้ (6 พ.ย.63) เมื่อเวลา 09.24 น.ที่ผ่านมา ปรับขึ้น 150 บาท เมื่อเทียบกับประกาศราคาซื้อขายครั้งสุดท้ายวันพฤหัสบดี (5 พ.ย.) ที่มีการประกาศราคาทั้งหมด 3 รอบ โดยเป็นการปรับขึ้นทั้ง 3 รอบติดต่อกันรวม 200 บาท
โดยราคาทองคำแท่งวันนี้ รับซื้ออยู่ที่บาทละ 28,150.00 บาท ขายออกที่ราคาบาทละ 28,250.00 บาท
ทองรูปพรรณ รับซื้ออยู่ที่ราคาบาทละ 27,636.68 บาท ขายออกที่บาทละ 28,750.00 บาท
ราคาทองคำ Spot เช้านี้เคลื่อนไหวที่บริเวณ 1,944 ดอลลาร์ หลังจากปิดตลาดเมื่อที่ผ่านมาพุ่งขึ้นแรง 50.6 ดอลลาร์  ที่ระดับ 1,946.8 ดอลลาร์ ขานรับธนาคารกลางอังกฤษ (BoE) ประกาศเพิ่มวงเงินในโครงการซื้อพันธบัตร โดยมีเป้าหมายที่จะฟื้นฟูเศรษฐกิจจากผลกระทบของมาตรการล็อกดาวน์ นอกจากนี้ การอ่อนค่าของสกุลเงินดอลลาร์ยังเป็นปัจจัยหนุนต่อราคาทองคำ